open-index/open-wikipedia-markdown huggingface dataset:
ვიქტორ კერნბახი

**ვიქტორ კერნბახი** ( დ. 14 ოქტომბერი, 1923, კიშინიოვი — გ. 16 თებერვალი, 1995, ბუქარესტი) — რუმინელი მწერალი, კრიტიკოსი, მთარგმნელი.

## ბიოგრაფია 
1950-იანი წლების დასაწყისიდან დაინტერესდა ქართული კულტურით, შეისწავლა ქართული ენა. 1956 წელს დაასრულა ვეფხისტყაოსნის სრული პოეტური თარგმანი, რომელიც 2-ჯერ (1957-1963) გამოიცა. კერნბახმა თარგმნა და გამოსცა ნიკოლოზ ბარათაშვილისა (ბუქარესტი, 1959; თბილისი, 1968) და გიორგი ლეონიძის (1959) ლექსების კრებულები. მასვე ეკუთვნის „ქართული ხალხური ზღაპრების“, კონსტანტინე გამსახურდიას „დიდოსტატის კონსტანტინეს მარჯვენის“, დავით გურამიშვილის, გალაკტიონ ტაბიძის, სიმონ ჩიქოვანის, ი. აბაშიძის, გ. აბაშიძის ლექსების თარგმანები. ვიქტორ კერნბახი იყო ქართული კულტურის პოპულარიზატორი, რუმინულ პრესაში აქვეყნებდა სტატიებს საქართველოს შესახებ. რამდენიმეჯერ იმოგზაურა საქართველოში, რომელსაც მიუძღვნა წიგნი „მყინვარებისა და ნარინჯების ქვეყანაში“ (1958, ქართული თარგმანი — 1968).

ვიქტორ კერნბახი ასე ახასიათებს საქართველოს დედაქალაქ თბილისს:

2018 წელს ვიქტორ კერნბახი ქართული კულტურის პოპულარიზაციაში შეტანილი მნიშვნელოვანი წვლილისათვის დაჯილდოვდა ღირსების ორდენით.

## ლიტერატურა 
## სქოლიო
კატეგორია:რუმინელი მწერლები
კატეგორია:რუმინელი კრიტიკოსები
კატეგორია:რუმინელი მთარგმნელები
კატეგორია:დაბადებული 1923
კატეგორია:გარდაცვლილი 1995
კატეგორია:საქართველოს ღირსების ორდენის კავალრები
ფრიბურის კანტონი

**ფრიბური** () — კანტონი შვეიცარიაში. მდებარეობს ქვეყნის დასავლეთ ნაწილში. დედაქალაქია ფრიბური. 2010 წლის მონაცემებით, მოსახლეობა 278 493 ადამიანს შეადგენს, რომელთა ორი მესამედიც ფრანგულენოვანია. ადმინისტრაციულად კანტონი 7 რაიონად იყოფა.

## ისტორია
ნევშატელისა და მურატის ტბების ნაპირებზე გათხრილია მნიშვნელოვანი პრეისტორიული დასახლებების კვალი.

ფრიბურის კანტონი შვეიცარიის კონფედერაციას 1481 წელს შეუერთდა. თანამედროვე საზღვრები 1803 წელს ჩამოყალიბდა, როდესაც მას ქალაქი მურტენი შეუერთდა. 1846 წელს კანტონი კათოლიკურ სეპარატისტულ კანტონთა ლიგას შეუერთდა. თუმცა, მომდევნო წლებში მისი ძალები ფედერალურ არმიას დანებდა.

## გეოგრაფია
ფრიბურის კანტონი შვეიცარიის დასავლეთ ნაწილში მდებარეობს. დასავლეთით გადაჭიმულია ნევშატელის ტბა. სამხრეთით და დასავლეთით ესაზღვრება ვოს კანტონი, აღმოსავლეთით — ბერნის კანტონი. ფართობი 1 669 კმ²-ს შეადგენს.

კანტონი შვეიცარიის ზეგანზე მდებარეობს. დასავლეთით, რელიეფი ბრტყელია, მაგრამ სამხრეთ-აღმოსავლეთის მიმართულებით ნელ-ნელა მთიან ბორცვიან იზრდება, რომელიც ბერნის ალპებს მიეკუთვნება.

## ეკონომიკა
კანტონის ეკონომიკისთვის მნიშვნელოვანია სოფლის მეურნეობა. მისდევენ მესაქონლეობას; აწარმოებენ ყველს. კარგადაა განვითარებული შოკოლადის წარმოებაც. დედაქალაქ ფრიბურის ირგვლივ თავმოყრილია მსუბუქი მრეწველების საწარმოები.

## რესურსები ინტერნეტში 
*ოფიციალური სტატსიტიკა
*ოფიციალური საიტი  

კატეგორია:შვეიცარიის კანტონები
შაფჰაუზენის კანტონი

**შაფჰაუზენი** () — კანტონი შვეიცარიაში. დედაქალაქი და მთავარი ქალაქია შაფჰაუზენი.

## ისტორია
შუა საუკუნეებში შაფჰაუზენი ქალაქი-სახელმწიფო იყო. ამ დროს მას *ვილა-შაფჰაუზენი* ერქვა. დოკუმენტურად დადასტურებულია, რომ 1045 წლიდან ის საკუთარ მონეტებს ჭრიდა. დაახლოებით 1049 წელს, გრაფმა ედერჰარდ ვონ ნელენბურგმა ბენედიქტური მონასტერი დააარსა, რომელმაც საზოგადოების შემდგომი განვითარება გამოიწვია. ამ საზოგადოებამ 1190 წელს დამოუკიდებლობა მოიპოვა. 1330 წელს ქალაქს ჰაბსბურგებმა არა მარტო ტერიტორია, არამედ დამოუკიდებლობაც წაართვეს. შემდეგ, 1415 წელს ფრიდრიხ IV ავსტრიელი კონსტანცის კრებაზე ანტიპაპ იოანე XXIII-ს მიემხრო, რის შემდეგაც იმპერატორმა სიგიზმუნდმა მისი დევნა დაიწყო. 1418 წელს შაფჰაუზენმა ჰაბსბურგებისგან დამოუკიდებლობა ფულით გამოისყიდა. 1454 წელს ქალაქი შვეიცარიის ექვსი კონფედერაციის მოკავშირე გახდა. ძველი შვეიცარიის კონფედერაციის სრული წევრი ის 1501 წელს გახდა. 1857 წელს გაიხსნა პირველი რკინიგზა. 1944 წელს შაფჰაუზენი აშშ-ის საჰაერო ძალების მიერ იბომბებოდა, რათა შვეიცარია გაენეიტრალებინათ.

1876 წელს მიიღეს კანტონის კონსტიტუცია, რომელიც 1895 წელს გადაიხედა.

## გეოგრაფია
შაფჰაუზენი შვეიცარიის უკიდურეის ჩრდილოეთი კანტონია. მდებარეობს კონსტანცის ტბის დასავლეთით, ფართობი 298 კმ²-ს შეადგენს. მიწის უდიდესი ნაწილი სოფლის მეურნეობისათვის გამოსადეგია.

ტერიტორიის დიდი ნაწილი თითქმის მთლიანად გერმანიითაა შემოსაზღვრული, რომელიც მას ჩრდილოეთიდან, აღმოსავლეთიდან და დასავლეთიდან აკრავს.

## დემოგრაფია
2010 წლის მონაცემებით, მოსახლეობა 76 356 ადამიანს შეადგენს და მათი უდიდესი ნაწილი გერმანულენოვანია; 50% პროტესტანტია, 24% კათოლიკე.

## ეკონომიკა
შაფჰაუზენი მიეკუთვნება ციურიხის ეკონომიკურ რეგიონს და მისი ეკონომიკა კარგადაა ინტეგრირებული ამ უფრო მსხვილ რეგიონთან.

აწარმოებენ თეთრ ღვონოს. მრეწველობის მთავარი მიმართულებებია მანქანის ნაწილებისა და მეტალის საქონლის წარმოება. ასევე აწარმოებენ საათებსა და იუვილერიას. მრეწველობის მცირე მიმართულებებს შორისაა ტექსტილი, ტყავი, მინა, ცემენტი, ქაღალდი და ქიმიკატები.

## რესურსები ინტერნეტში 
* ოფიციალური საიტი 
* Archives  
* 34 townships
* ოფიციალური სტატსიტიკა

## სქოლიო 
კატეგორია:შვეიცარიის კანტონები
თემურ ხუბულური

{{ინფოდაფა სპორტსმენი
| თავისფერი = 
| სახელი = თენგიზ (თემურ) ხუბულური
| სურათი = RIAN archive 563360 Award ceremony for judo at 1980 Olympics.jpg
| სურათისზომა = 
| წარწერა = მოსკოვის ოლიმპიური თამაშების პრიზიორთა დაჯილდოების ცერემონია ძიუდოს 95 კგ წონით კატეგორიაში: სურათზე მარცხნივ (ყველაზე წინ) დგას თემურ ხუბულური
| დაბადების სახელი = 
| სრული სახელი = 
| მეტსახელი = 
| ეროვნება = 
| დაბადების თარიღი =  
| დაბადების ადგილი = გორი, საქართველოს სსრ, სსრკ
| გარდაცვალების თარიღი = 
| გარდაცვალების ადგილი = 
| სიმაღლე = 
| წონა = 
| ვებსაიტი = 
| ქვეყანა = 
| სპორტი = ჭიდაობა
| სახეობა = ძიუდო
| კლუბი = 
| გუნდი = 
| მწვრთნელი = გურამ პაპიტაშვილი
| მედლისთარგები = 

|}
| მედლები = 
}}
**თენგიზ (თემურ) ხუბულური** (დ. 24 აპრილი, 1955, გორი) — ქართველი ძიუდოისტი, მწვრთნელი, პოლიტიკოსი. საბჭოთა კავშირის სპორტის დამსახურებული ოსტატი (1978). საქართველოს წლის საუკეთესო სპორტსმენი (1979). ქართული ჭიდაობის ეროვნული ფედერაციის პრეზიდენტი 2025 წლიდან.

## ბიოგრაფია 
დაამთავრა თბილისის სახელმწიფო უნივერსიტეტის იურიდიული ფაკულტეტი. 1980 წლის მოსკოვის ოლიმპიურ თამაშებზე აიღო ვერცხლის მედალი 95 კგ. წონით კატეგორიაში. მსოფლიოს 2-გზის ჩემპიონი (1979, 1981), ევროპის 2-გზის ჩემპიონი (1976, 1979) და ვერცხლის პრიზიორი (1981). ასევე ევროპის ჩემპიონი გუნდურ ჩათვლაში (1977). ახალგაზრდებს შორის მსოფლიოს მე-3 პრიზიორი (1974) და ევროპის ჩემპიონი (1975). საბჭოთა კავშირის ხალხთა VI სპარტაკიადის აბსოლუტური ჩემპიონი (1979), საბჭოთა კავშირის ორგზის ჩემპიონი (1979, 1982), საქართველოს აბსოლუტური ფალავანი ქართულ ჭიდაობაში (1976). 

### თემურ ხუბულურის შედეგები 1980 წლის მოსკოვის ოლიმპიადაზე
* 1/16-ფინალი: დარიუშ ნოვაკოვსკი (პოლონეთი) — მოგება
* 1/8-ფინალი: დანიელ რადუ (რუმინეთი) — მოგება
* 1/4-ფინალი: დიტმარ ლორენცი (გდრ) — მოგება
* 1/2-ფინალი: როლანდო ხოსე ტორნესი (კუბა) — მოგება
* ფინალი: რობინ ვან დერ ვალე (ბელგია) — წაგება 

### პოლიტიკური საქმიანობა
2012–2016 წლებში იყო საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“.  

2016–2020 წლებში — საქართველოს მე-9 მოწვევის პარლამენტის წევრი  (გორის მუნიციპალიტეტის სოფლების მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.

## ბიბლიოგრაფია
* 

## პერიოდიკა 
* რესპუბლიკაში საუკეთესონი // „ლელო“, 31 დეკემბერი, 1981, № 250 (7061), გვ. 1.

## რესურსები ინტერნეტში 
* თემურ ხუბულური — საქართველოს ეროვნული ოლიმპიური კომიტეტი 
* „ქართული სპორტის საუკუნე - დაუვიწყარი სახელები“: თემურ ხუბულური — „რადიო თავისუფლება“ 
* თემურ ხუბულური — ქართული სპორტი
* თემურ ხუბულური — judoinside.com

## სქოლიო
კატეგორია:დაბადებული 24 აპრილი
კატეგორია:დაბადებული 1955
კატეგორია:ქართველი ძიუდოისტები
კატეგორია:საბჭოთა კავშირის სპორტის დამსახურებული ოსტატები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:ქართველი ოლიმპიური პრიზიორები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გორში დაბადებულები
კატეგორია:ცოცხალი ადამიანები
ტიჩინოს კანტონი

[300px|მინიატიურა|კანტონის უდიდესი ქალაქი [ლუგანო]]
**ტიჩინო** () — კანტონი შვეიცარიაში. მდებარეობს ქვეყნის უკიდურეს სამხრეთ ნაწილში. სახელი ეწოდა მდინარე ტიჩინოსგან. იგი შვეიცარიის ერთადერთი კანტონია, რომელშიც ერთადერთი ოფიციალური ენა იტალიურია. ჩრდილოეთით ესაზღვრება ურის კანტონი, დასავლეთით — ვალეს კანტონი, ჩრდილო-აღმოსავლეთით — გრაუბიუნდენის კანტონი, სამხრეთით კი იტალიის რეგიონები — პიემონტი და ლომბარდია. მის ტეროტორიაზე მოქცეულია იტალიის ექსკლავი კამპიონე-დ'იტალია.

შვეიცარიის კონფედერაციის შემადგენლობაში ტიჩინო 1803 წელს შევიდა.

კანტონის ფართობი 2 812 კმ²-ია. ტერიტორიის დაახლოებით მესამედს ტყეები ფარავს. მთლიანი ფართობის ასევე მნიშვნელოვან ნაწილს იკავებენ ლაგო-მაჯორესა და ლუგანოს ტბები.

მონტე-კენერის უღელტეხილი კანტონს გეოგრაფიულად ორად ჰყოფს. ჩრდილოეთი ნაწილი უფრო მთიანია, სამხრეთი ნაწილი კი ძირითადად ლუგანოს ტბის გარშემოა გაშლილი. კანტონის უდიდესი მდინარეა ტიჩინო.

2010 წლის მონაცემებით, მოსახლეობა 333 753 ადამიანს შეადგენს. მათი 83,1% იტალიურენოვანია, 8,3% გერმანული და 1.7% სერბო-ხორვატული. მოსახლეობის 76% კათოლიკეა, 7% კი პროტესტანტი.

ადმინისტრაციულად, ტიჩინოს კანტონი 8 რაიონად იყოფა.

კანტონის უდიდესი ქალაქი ლუგანო შვეიცარიის მესამე უმსხვილესი ფინანსური ცენტრია ციურიხისა და ჟენევის შემდეგ. მხოლოდ საბანკო სექტორში 8 400 ადამიანია დასაქმებული და იგი მშპ-ის 17%-ს აწარმოებს.

## რესურსები ინტერნეტში 
* ოფიციალური საიტი  
* ოფიციალური ტურისტული საიტი
* Ticino 360°  
* Photos of San Francisco photographer JB Monaco's 1908 pilgrimage to Ticino

## სქოლიო 
კატეგორია:შვეიცარიის კანტონები
ხავიერ ერნანდესი

**ხავიერ „ჩიჩარიტო“ ერნანდეს ბალკასარი** (; დ. 1 ივნისი, 1988) — მექსიკელი ფეხბურთელი, ლევერკუზენის „ბაიერისა“ და მექსიკის ეროვნული ნაკრების თავდამსხმელი.

მისი კარიერა დაიწყო 2006 წელს, მექსიკურ კლუბ „გუადალახარაში“, სადაც იგი თამაშობდა მანამ, სანამ გახდებოდა პირველი მექსიკელი ფეხბურთელი, რომელიც მაჩესტერ იუნაიტედს შეუერთდა, 2010 წლის ივლისში. მანჩესტერში მცირე სათამაშო დროის გამო 2014-2015 წლების სეზონი იჯარით „მადრიდის რეალში“ გაატარა. 2015 წლის აგვისტოში ის ბუნდესლიგის კლუბ „ლევერკუზენში“ გადავიდა.

ერნანდესის დებიუტი მექსიკის ნაკრებში 2009 წლის სექტემბერში კოლუმბიის წინააღმდეგ შედგა. მან ეროვნულ ნაკრებში ითამაშა ორ მსოფლიო ჩემპიონატზე. ის მექსიკის ნაკრებში გატანილი ბურთების რაოდენობით მეორე ადგილს იკავებს.

## სქოლიო 
კატეგორია:დაბადებული 1988
კატეგორია:მექსიკელი ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:მადრიდის რეალის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:დაბადებული 1 ივნისი
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
Version 2.0

***Version 2.0*** — ჯგუფ Garbage-ის მეორე სტუდიური ალბომი. იგი გამოვიდა 1998 წელს. დისკს რამდენიმე ქვეყანაში მრავალი გზის პლატინის სტატუსი ხვდა წილად.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში 
*ჯგუფის ოფიციალური საიტი
*ჯგუფის ალბომების დისკოგრაფია 

## სქოლიო 
კატეგორია:Garbage-ის ალბომები
კატეგორია:1998 წლის ალბომები
კატეგორია:Mushroom Records-ის ალბომები
კატეგორია:Almo Sounds-ის ალბომები
კატეგორია:ალბომები ბუტჩ ვიგის პროდიუსერობით
საქართველოს საფეხბურთო თასი 2012-2013

**საქართველოს თასი 2012-2013** — საქართველოს თასის ოცდამესამე  გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში საჩხერის „ჩიხურა“ დაამარცხა, ანგარიშით 3–1.

## ფორმატი და წილისყრა 
თასის გათამაშებაში მონაწილეობას იღებენ უმაღლესი ლიგისა და პირველი ლიგის კლუბები. ევროტურნირებში მონაწილე ოთხი გუნდი, „ზესტაფონი“, „დილა“, „მეტალურგი“ და „ტორპედო“, გათამაშებაში მერვედფინალური ეტაპიდან ჩაებმებიან. მეთექვსმეტედფინალური ეტაპის წილისყრა, მიხეილ მესხის სტადიონის მედია-ცენტრის საპრესკონფერენციო დარბაზში, 2012 წლის 21 აგვისტოს გაიმართა.

მერვედფინალური ეტაპის წილისყრა 2012 წლის 26 დეკემბერს გაიმართა, მეოთხედფინალური ეტაპის — 2013 წლის 6 მარტს, ხოლო ნახევარფინალურისა — 2013 წლის 12 აპრილს.

## შედეგები 
### მეთექვსმეტედფინალი 
*პირველი შეხვედრები გაიმართა 2012 წლის 29-30 აგვისტოს, საპასუხო – 17-18 სექტემბერს.*

|}

### მერვედფინალი 
*პირველი შეხვედრები გაიმართა 2013 წლის 26 თებერვალს, საპასუხო – 2 მარტს.*

|}

### მეოთხედფინალი 
*პირველი შეხვედრები გაიმართა 2013 წლის 13 მარტს, საპასუხო – 10 აპრილს.*

|}

### ნახევარფინალი 
*პირველი შეხვედრები გაიმართა 2013 წლის 23 აპრილს, საპასუხო – 8 მაისს.*

|}

### ფინალი 
## იხილეთ აგრეთვე 
*უმაღლესი ლიგა 2012-2013

## რესურსები ინტერნეტში 
* SOCCERWAY.

## სქოლიო 
2012-2013
ამირან ტოტიკაშვილი

|}
**ამირან მიხეილის ძე ტოტიკაშვილი** (დ. 21 ივლისი, 1969, მარტყოფი, გარდაბნის რაიონი) — ქართველი და საბჭოთა ძიუდოისტი. საბჭოთა კავშირის სპორტის დამსახურებული ოსტატი (1990).

## ბიოგრაფია
1988 წლის სეულის ოლიმპიური თამაშების ბრინჯაოს პრიზიორი 60 კგ. წონით კატეგორიაში. მსოფლიოს ჩემპიონი (1989), ევროპის 2-გზის ჩემპიონი (1988, 1989) და მესამე პრიზიორი (1990). საბჭოთა კავშირის 2-გზის ჩემპიონი (1988, 1989). მსოფლიოს ჩემპიონი სტუდენტთა შორის (1988). „კეთილი ნების თამაშების“ ჩემპიონი (1990). საბჭოთა კავშირის ჩემპიონატის ბრინჯაოს პრიზიორი: 1991 (მინსკი; 60კგ),საერთაშორისო ტურნირების ჩემპიონი: პოტსდამი (1989; 65კგ), პარიზი (1990; 65კგ), თბილისი (1990; 60კგ), ვარშავა (1992; 65კგ); საერთაშორისო ტურნირების ვიცე-ჩემპიონი: ბუდაპეშტი (1996; 65კგ), ვარშავა (1996; 65კგ).

## ძირითადი შედეგები 
## საინტერესო ფაქტები
1990 წლის დეკემბერში სპორტულმა ჟურნალისტებმა ამირან ტოტიკაშვილი საქართველოს მეექვსე საუკეთესო სპორტსმენად დაასახელეს.

## რესურსები ინტერნეტში 
* ამირან ტოტიკაშვილი — საქართველოს ეროვნული ოლიმპიური კომიტეტი 
* ამირან ტოტიკაშვილი — ქართული სპორტი 
* ამირან ტოტიკაშვილი — მემატიანე
* ამირან ტოტიკაშვილი  — agruni.edu.ge
* ამირან ტოტიკაშვილი — judoinside.com

## სქოლიო
კატეგორია:დაბადებული 21 ივლისი
კატეგორია:დაბადებული 1969
კატეგორია:ქართველი ძიუდოისტები
კატეგორია:გარდაბნის მუნიციპალიტეტში დაბადებულები
კატეგორია:ქართველი ოლიმპიური პრიზიორები
კატეგორია:საბჭოთა კავშირის სპორტის დამსახურებული ოსტატები
კატეგორია:ცოცხალი ადამიანები
Not Your Kind Of People

***Not Your Kind Of People*** — ჯგუფ Garbage-ის მეხუთე სტუდიური ალბომი.  იგი გამოვიდა 2012 წელს. ამ ალბომით ჯგუფი ხანგრძლივი შესვენების შემდეგ დაბრუნდა. დისკი გამოიცა ჯგუფის საკუთარ ლეიბლზე, STUNVOLUME.

## სიმღერების სია
;გამოყენებული სემპლები
* „Big Bright World“ - გამოიყენება სიმღერის „Do Not Go Gentle Into That Good Night“ (დილან თომასი) ტექსტის ნაწყვეტი.
* „Beloved Freak“ - გამოიყენება სიმღერის „Valentine's Day“ (კლაუს ნომი) ნაწყვეტი.

## ჩარტები
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:Garbage-ის ალბომები
კატეგორია:2012 წლის ალბომები
კატეგორია:დამოუკიდებლად გამოცემული ალბომები
შვიცის კანტონი

**შვიცი** () — კანტონი ცენტრალურ შვეიცარიაში, ალპებს (სამხრეთით), ლუცერნისა (დასავლეთით) და ციურიხის (ჩრდილოეთით) ტბებს შორის. დედაქალაქ შვიცში გამოფენილია შვეიცარიის ფედერალური ქარტია.

შვიცი შვეიცარიის ერთ-ერთი დამფუძნებელი კანტონია. შვეიცარიის კონფედერაციას 1291 წელს შეუერთდა.

ტერიტორიის ფართობი 908,2 კმ²-ია, საიდანაც 41% სოფლის მეურნეობისათვის გამოსადეგია. მთავარი მდინარეებია ზილი და მუოტათალი. მოიცავს ლუცერნისა და ციურიხის ტბების ნაწილებს. ადმინისტრაციულად კანტონი ექვს რაიონად და 30 მუნიციპალიტეტად იყოფა.

2010 წლის მონაცემებით, მოსახლეობა 146 730 ადამიანს შეადგენს და მათი უდიდესი ნაწილი გერმანულენოვანია.

კანტონი ძირითადად სოფლის მეურნეობასთანაა დაკავშირებული. მისდევენ მესაქონლეობას; აქ არის გამოყვანილი საქონლის შვიცური ჯიში. წარსულში დიდი მნიშვნელობა ჰქონდა საფეიქრო მრეწველობას, რომელიც დღეისათვის შეჩერებულია. რამდენიმე რეგიონში მნიშვნელოვანია ტურიზმის როლი.

## რესურსები ინტერნეტში 
## სქოლიო 
კატეგორია:შვეიცარიის კანტონები
შვაბიური ომი

**შვაბიური ომი** () — ჰაბსბურგებსა და შვეიცარიის კავშირს შორის 1499 წელს მომხდარი ბოლო დიდი შეიარაღებული კონფლიქტი. კონფლიქტი გრაუბიუნდენის კანტონში ვალ-მუსტარისა და უმბრაილის უღელტეხილის კონტროლისათვის დაიწყო. მალევე მხარეებმა კონფლიქტში ჩართეს ალიანსები: ჰაბსბურგების მხარეს იბრძოდა შვაბიის ლიგა, ხოლო სამი ლიგის მხარეს — მთელი შვეიცარიის კონფედერაცია (Eidgenossenschaft). მტრობა გრაუბიუნდენიდან გავრცელდა რაინის ხეობაში ბოდენის ტბამდე, ელზასამდე და ჰაბსბურგთა ყველაზე დასავლეთ სამფლობელოში, — წინა ავსტრიაშიც, — კი.

ბრძოლების უმეტესობა იანვრიდან ივლისის თვემდე მოხდა, რომლებშიც უმეტესად შვეიცარიელებმა იმარჯვეს. შვეიცარიას ბურგუნდიულ ომებში საკმაოდ გამოცდილი ჯარი ჰყავდა, შვაბიურ ჯარში კი შეუთანხმებლობა იყო და გენერლები არ იბრძოდნენ საღვთო რომის იმპერიის ინტერესების გაძლიერებისათვის. გადამწყვეტ დორნახის ბრძოლაში შვეიცარიელებმა გაიმარჯვეს, რის შემდეგაც მაქსიმილიან I-მა 1499 წლის 22 სექტემბერს ბაზელში ხელი მოაწერა სამშვიდობო ხელშეკრულებას. ხელშეკრულების თანახმად, იმპერიამ აღიარა კონფედერაციის დამოუკიდებლობა, თუმცა ოფიციალურად, ის იმპერიის შემადგენლობაში 1648 წლის ვესტფალიის ზავამდე რჩებოდა. ბაზელის ხელშეკრულება კონფედერაციას ათავისუფლებდა იმპერიის გადასახადებისგან და ანიჭებდა დე-ფაქტო პოლიტიკურ დამოუკიდებლობას.

## რესურსები ინტერნეტში 
* Web exposition  (გერმანული).
* Ganse, A.: *Swabian War 1499*. (ინგლისური).

## სქოლიო 
კატეგორია:შვეიცარიის ომები
კატეგორია:1499 წელი ევროპაში
კატეგორია:XV საუკუნის ომები
ცუგის კანტონი

**ცუგი** () — კანტონი შვეიცარიაში. მდებარეობს ქვეყნის ცენტრალურ ნაწილში. დედაქალაქია ცუგი. მისი ფართობი 239 კმ²-ს შეადგენს, რა მხრივაც ის შვეიცარიის ერთ-ერთი ყველაზე პატარა კანტონია. არ იყოფა რაიონებად.

კანტონის ადრეული ისტორია პრაქტიკულად მის დედაქალაქ ცუგთანაა დაკავშირებული. შვეიცარიის კონფედერაციის შემადგენლობაში 1352 წელს შევიდა.

ცუგის კანტონის მიწების უდიდესი ნაწილი პროდუქტიულად მიიჩნევა. მდებარეობს ბორცვიან პლატოზე. ფართობის საკმაოდ დიდ ნაწილს იკავებს ცუგისა და აგერის ტბები. უმაღლესი წერტილი ზღვის დონიდან 1 205 მეტრითაა დაცილებული.

2011 წლის მონაცემებით, მოსახლეობა 113 597 ადამიანს შეადგენს და მათი უდიდესი ნაწილი გერმანულენოვანია; 62% კათოლიკეა, 18% პროტესტანტი.

მრავალი კომპანიას კანტონის დედაქალაქ ცუგში მხოლოდ სათავო ოფისი აქვს განთავსებული, რაც იმითაა განპირობებული, რომ ქალაქში ერთ-ერთი ყველაზე დაბალი გადასახადებია მთელ შვეიცარიაში. განსაკუთრებული მნიშვნელობა აქვს ვაჭრობას. ეკონომიკურ არეალებში მრავლადაა საშუალო და მცირე ბიზნესი.

## რესურსები ინტერნეტში 
* ოფიციალური საიტი 
* ოფიციალური სტატსიტიკა
* Zug-Zuerich border photos 
* Kanton Zug - All photographs index

## სქოლიო 
კატეგორია:შვეიცარიის კანტონები
პიც-ელა

**პიც-ელა** (Piz Ela) — მთა ალბულის ალპებში, შვეიცარიაში, გრაუბიუნდენის კანტონში; გადაჰყურებს ბერგიუნის მუნიციპალიტეტს. მდებარეობს პარკ-ელის ბუნებრივი პარკის ცენტრში. სიმაღლე ზღვის დონიდან 3 339 მეტრია.

დან]]

## რესურსები ინტერნეტში 
*Piz Ela on Hikr

კატეგორია:ალპები
კატეგორია:შვეიცარიის მთები
ციურიხის კანტონი

**ციურიხი** () — კანტონი შვეიცარიაში. მდებარეობს ქვეყნის ჩრდილო-აღმოსავლეთ ნაწილში. დედაქალაქია ციურიხი. ოფიციალური ენა გერმანულია, თუმცა ხალხი ადგილობრივ შვეიცარიულ გერმანულ დიალქეტზე საუბრობს. 

შვეიცარიის კონფედერაციას ციურიხის კანტონი 1351 წელს შეუერთდა. 

კანტონი ალპების ჩრდილოეთით მდებარეობს. ჩრდილოეთიდან ესაზღვრება შაფჰაუზენის კანტონი, დასავლეთით — აარგაუს, სამხრეთით — ცუგისა და შვიცის, აღმოსავლეთით კი თურგაუსა და სანქტ-გალენის კანტონები. მის ტერიტორიაზეა მოქცეული ციურიხის ტბის უდიდესი ნაწილი. 

კანტონის ფართობი 1 728,8 კმ²-ია, საიდანაც 43,4% სოფლის მეურნეობისათვის გამოსადეგია, 30,7% ტყიანია. ტერიტორიის უდიდეს ნაწილს შეადგენს წყალმარჩხ მდინარეთა ხეობები, რომლებიც რაინისკენ ეშვებიან. 

2011 წლის მონაცემებით, მოსახლეობა 1 390 124 ადამიანს შეადგენს და მათი უდიდესი ნაწილი (83,4%) გერმანულენოვანია. 

კანტონის მიწების უდიდესი ნაწილი დამუშავებულია, თუმცა იგი მაინც არ მიიჩნევა სასოფლო-სამეურნეო მხარედ. ყველგანაა განვითარებული მანუფაქტურა. წარსულში მნიშვნელოვანი იყო აბრეშუმისა და ბამბის წარმოება, თუმცა დღეს მთავარი აქცენტი გადატანილია მანქანა-დანადგარებისა და ქაღალდის წარმოებაზე. ეკონომიკაში დიდი წვლილი შეაქვთ მცირე და საშუალო ზომის კომპანიებს. ქალაქი ციურიხი ერთ-ერთი უმთავრესი საბანკო-სადაზღვევო ცენტრია. 

კანტონის საბჭო 180 წევრისაგან შედგება, რომელთაც 4 წლიანი ვადით ირჩევენ. კანტონი 12 რაიონად და 171 მუნიციპალიტეტადაა დაყოფილი.

## რესურსები ინტერნეტში 
* 
*ოფიციალური სტატსიტიკა
*Guide for shops in canton zurich
*Zürich Tourism 
*Greater Zurich Area
*http://tages-anzeiger.ch/dyn/news/zuerich/620957.html

კატეგორია:შვეიცარიის კანტონები
ცუგის ტბა

**ცუგის ტბა** () — ტბა ცენტრალურ შვეიცარიაში, ალპების ჩრდილოეთ მთისწინეთში, ცუგის, შვიცისა და ლუცერნის კანტონების ტერიტორიაზე. მოქცეუილია ძველმყინვარულ ქვაბულში, ზღვის დონიდან 413 მ სიმაღლეზე. ფართობი 38 კმ², მაქსიმალური სიღრმე 197 მ. ჩრდილოეთი ნაპირები დაბალია, სამხრეთ-დასავლეთი მონაკვეთი — ამაღლებული, სადაც იჭრება რიგის მთის ფერდობები. სანაპიროს სიახლოვეს გადის 3 რკინიგზის ხაზი. მდიდარია თევზით, მათ შორის მოიპოვება კალმახის ენდემური ფორმა. ნაპირებზე გაშენებულია ქალაქი ცუგი. არის კურორტები, განვითარებულია ტურიზმი. სანაოსნოა. 1852 წელს ტბაზე პირველად გაუშვეს გემი. ტბაზე გაედინება მდინარე ლორცე. 

## იხილეთ აგრეთვე
* შვეიცარიის ტბების სია 

## რესურსები ინტერნეტში
კატეგორია:შვეიცარიის ტბები
კატეგორია:ტბები ანბანის მიხედვით
ფილ ჯონსი

**ფილიპ ენტონი ჯონსი** (; დ. 21 თებერვალი, 1992) — ინგლისელი ფეხბურთელი, რომელიც თამაშობს ინგლისის ეროვნულ ნაკრებსა და პრემიერ ლიგის კლუბ „მანჩესტერ იუნაიტედში“ ცენტრალური მცველის პოზიციაზე. მანჩესტერში გადასვლამდე, 2009–2011 წლებში, ჯონსი ასპარეზობდა „ბლექბერნ როვერსში“.

ჯონსის დებიუტი ეროვნულ ნაკრებში შედგა 2011 წლის 7 ოქტომბერს, მონტენეგროს ნაკრების წინააღმდეგ 2012 წლის ევროპის ჩემპიონატის საკვალიფიკაციო მატჩში. გარდა ევროპის ჩემპიონატისა, მიღებული აქვს მონაწილეობა 2014 წლის მსოფლიო ჩემპიონატში.

## ტიტულები
## საკლუბო
;მანჩესტერ იუნაიტედი
*პრემიერ ლიგა: 2012–13
*ინგლისის ასოციაციის თასი: 2015–16
*ინგლისის სუპერთასი: 2011, 2013
*უეფა-ს ევროპის ლიგა: 2016–17

## რესურსები ინტერნეტში
*„მანჩესტერ იუნაიტედის“ პროფილი
*
*ფილ ჯონსი  — Football Association

## სქოლიო
კატეგორია:დაბადებული 21 თებერვალი
კატეგორია:დაბადებული 1992
კატეგორია:ინგლისელი ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები‎
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:ბლექბერნ როვერსის ფეხბურთელები
კატეგორია:2012 წლის ევროპის საფეხბურთო ჩემპიონატის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
ალბულის ალპები

**ალბულის ალპები** () — ქედი ალპებში, აღმოსავლეთ შვეიცარიაში. მიეკუთვნება ცენტრალურ-აღმოსავლეთ ალპებს. მაქსიმალური სიმაღლე 3418 მ (პიც-კეში). სახელი ეწოდა მდინარე ალბულისგან. დასავლეთის მხრიდან, ობერჰალბშტაინის ალპებისგან გამოყოფილია სეპტიმერის უღელტეხილითა და მდინარე იულიას ხეობით; ჩრდილო-დასავლეთიდან, პლესურის ალპებისგან — მდინარე ლანდვასერის ხეობით; ჩრდილო-აღმოსავლეთიდან, სილვრეტის ალპებისგან — ფლიუელის უღელტეხილით; ჩრდილო-აღმოსავლეთიდან, ბერნინის ალპებისგან კი მალოიის უღელტეხილითა და მდინარე ინის ხეობით. 

ალბულის ალპებიდან მოედინება მდინარეები: ალბულა, იულია, ლანდვასერი და ინი.

## რესურსები ინტერნეტში 
* Webcams, bergruf.de
* Alpenvereinseinteilung der Ostalpen

კატეგორია:ალპების ქედები
კატეგორია:შვეიცარიის ქედები
ალბულის უღელტეხილი

**ალბულის უღელტეხილი** (რეტორომ. Pass d'Alvra; ) — უღელტეხილი შვეიცარიაში, ალბულის ალპებში, გრაუბიუნდენის კანტონში. მასზე გაივლის თუზისიდან ბერგიუნში,  ვალტელინის ხეობაზე, მდინარე ადის ზემო წელში გამავალი გზა.  

წარსულში, იგი მთავარი ალპური უღელტეხილი იყო ლომბარდიასა და ავსტრიას შორის. სამხრეთ მისადგომთან, ძალიან მნიშვნელოვანი იყო ვალტელინის კონტროლი, განსაკუთრებით ოცდაათწლიანი ომის დროს. ჩრდილოეთ მისადგომთან კი ტარასპა და მისი ტყეები, ასევე ტარასპის ციხესიმაგრე სადავო იყო კურის ეპარქიასა და ტიროლის გრაფებს შორის.

## გალერეა 

Albulapass-122-Berguen bis Passhoehe-Viadukt-2006-gje.jpg
Albulapass-166-Berguen bis Passhoehe-Bergspitzen-Pferdekoppel-2006-gje.jpg
Albulapass-172-Berguen bis Passhoehe-2006-gje.jpg
Albulapass-180-Berguen bis Passhoehe-Rueckblick-See-2006-gje.jpg
Albulapass-188-Berguen bis Passhoehe-Hochspannungsmast-2006-gje.jpg
Albulapass-196-Berguen bis Passhoehe-Rueckblick-2006-gje.jpg

## რესურსები ინტერნეტში 
* Profile on climbbybike.com 

## სქოლიო
კატეგორია:ალპების უღელტეხილები
კატეგორია:შვეიცარიის უღელტეხილები
ობერჰალბშტაინის ალპები

**ობერჰალბშტაინის ალპები** ( ) — ქედი ალპებში, აღმოსავლეთ შვეიცარიასა და ჩრდილოეთ იტალიაში. მიეკუთვნება ცენტრალურ-აღმოსავლეთ ალპებს. დასავლეთის მხრიდან, ლეპონტის ალპებისგან გამოყოფილია შპლიუგენის უღელტეხილით; ჩრდილოეთიდან, პლესურის ალპებისგან — მდინარე ალბულით; აღმოსავლეთიდან, ალბულის ალპებისგან — სეპტიმერის უღელტეხილითა და მდინარე ჯულიათი; სამხრეთიდან, ბერნინის ქედისგან — ბრეგალიის ხეობით. 

ობერჰალბშტაინის ალპებიდან მოედინება მდინარეები: რაინი, იულია, ლირო და მერა.

## გალერეა

ფაილი:Piz Platta.jpg|პიც-პლატა
ფაილი:Avers-Juf.jpg |სოფელი იუფი

## ლიტერატურა 
* Clubführer SAC: *Bündner Alpen 3, Avers (San Bernardino bis Septimer)* 
* Liste der Gebirgsgruppen in den Ostalpen (nach AVE) – detaillierte Aufschlüsselung
* Sergio Marazzi: *La “Suddivisione orografica internazionale unificata del Sistema Alpino” (SOIUSA)* - der komplette Artikel mit detaillierten Illustrationen (PDF; 1,52 MB, italienisch)

კატეგორია:ალპების ქედები
კატეგორია:შვეიცარიის ქედები
კატეგორია:იტალიის ქედები
ლეტიცია კასტა

**ლეტიცია კასტა** ( დ. 11 მაისი, 1978) — ფრანგი მსახიობი და მოდელი.

ლეტიცია კასტა დაიბადა საფრანგეთის ქალაქ პონტ-ოდემეში. დედამისი ლაინ ბლინი წარმოშობით ნორმანდიელია, ხოლო მამამისი — დომინიკ კასტა კორსიკელი. ჰყავს უფროსი ძმა და უმცროსი და. ბავშვობა გაატარა ზემო ნორმანდიაში და კუნძულ კორსიკაზე.

სამოდელო კარიერა კასტამ 15 წლის ასაკში დაიწყო, როდესაც იგი კორსიკაზე ერთ-ერთმა ფოტოგრაფმა შენიშნა. 1998-2000 წლებში იყო Victoria's Secret-ის „ანგელოზი“. სხვადასხვა დროს 100-მდე ჟურნალის გარეკანზე გამოჩნდა, მათ შორის იყო Elle, Vogue და სხვა.

2010 წლის 10 მარტს კასტამ გახსნა Louis Vuitton-ს ფეშენ-შოუ, ხოლო 2010 წლის 27 სექტემბერს დახურა რობერტო კავალის ფეშენ-შოუს პრეზენტაცია ქალაქ მილანში. კინოში პირველი როლი მიიღო 1999 წელს, სადაც განასახიერა *„ფალბალას“* როლი ფილმში „ასტერიქსი და ობელიქსი კეისრის წინააღმდეგ“. 2001 წელს ითამაშა რაულ რუისის ფილმში „ძლიერი სულები“.

2008 წელს ფილმში „ჰენსბური“ განასახასიერა ბრიჟიტ ბარდოს სახე, რისთვისაც კინოკარიერაში პირველად წარადგინეს სეზარის ნომინაციაზე. კასტა 2012 წელს იყო ვენეციის 69-ე საერთაშორისო კინოფესტივალის ჟიურის წევრი.

2001 წლის 19 ოქტომბერს სტეფან სედნაუისგან შვილი შეეძინა. ამჟამად კასტა დანიშნულია იტალიელ მსახიობზე სტეფანო აკორსიზე. წყვილს 2 შვილი ჰყავს.

## რესურსები ინტერნეტში
* ოფიციალური საიტი 
* ოფიციალური facebook
* 
* ლეტიცია კასტა 

კატეგორია:ფრანგი მოდელები
კატეგორია:ფრანგი მსახიობები
კატეგორია:დაბადებული 1978
კატეგორია:დაბადებული 11 მაისი
კატეგორია:ცოცხალი ადამიანები
პარკ-ელა

[250px|მინიატიურა|[პიც-ელა]]
[250px|მინიატიურა|პარკში მდებარე [მარმორერის ტბა]]
**პარკ-ელა** (რეტორომ. Ela Park) — ბუნების პარკი შვეიცარიაში, გრაუბიუნდენის კანტონში. შექმნილია რეგიონული ბიოტიპის დაცვისა და მისი მდგრადი გამოყენების მიზნით, რათა დაეხმაროს ამ პეიზაჟურ და კლუტურული აქტივებით მდიდარ არეალს. ფართობი 600 კმ²-ს შეადგენს.

შვეიცარიის ერთადერთი ეროვნული პარკისგან განსხვავებით, რომელიც მხოლოდ ბუნებას იცავს, ელის ბუნების პარკი მოიცავს კულტივირებულ და დასახლებულ ტერიტორიას 21 მუნიციპალიტეტის გარშემო. პარკმა სახელი მიიღო მის ცენტრში მდებარე  3 338 მ სიმაღლის პიც-ელის მთისგან. 

პარკი ორგანიზებულია როგორც ადგილობრივი აქტივობების კერძო ასოციაცია; ფინანსდება ადგილობრივი მუნიციპალიტეტების, გრაუბიუნდენისა და ციურიხის კანტონებისგან, საკონსერვაციო ჯგუფ Pro Natura-სგან, ისევე როგორც შვეიცარიის ფედერალური მთავრობისგან. გარდა საგზაო ნიშნებისა, მნახველებს სხვა რამდენიმე ნიშანიც მიუთითებს, რომ ისინი პარკში შედიან. აქტივობები ძირითადად ფოკუსირდება ეკოლოგიურ, კულტურულ, ტურისტულ და ეკონომიკურ განვითარებასა და კოოპერაციაზე.

პარკის სამართლებრივი აღიარება ემყარება შვეიცარიის კანონს ბუნების დაცვის შესახებ.

## რესურსები ინტერნეტში 
*  Parc Ela website
* 

კატეგორია:შვეიცარიის გეოგრაფია
არაკანის მთები

**არაკანის მთები** ( **რაქაინი**, **არაკან-იომა**) — ქედი დასავლეთ მიანმარში, ნაწილობრივ ინდოეთში. გადაჭიმულია სამხრეთით მოდინის კონცხიდან ჩრდილოეთით მანიპურის შტატამდე დაახლოებით 800 კმ-ზე. სიმაღლე 3053 მ-მდე (მწვერვალი ვიქტორია). არაკანის მთები ალპების ასაკის რთული აგებულების ანტიკლინორიუმია. ძირითადი ქედების ბირთვი აგებულია ტრიასული და ცარცული თიხა-ფიქლებით, ქვიშაქვებით და კვარციტებით; ფრთებზე პალეოგენური დანალექი ქანებია. 

არაკანის მთები უმთავრესად საშუალო სიმაღლისაა, უახლესი ტექტონიკური მოძრაობების შედეგად დანაწევრებულია და აზევებული. ჩრდილოეთით პარარელულ ქედებში მოქცეულია ღრმა ეროზიულ-ტექტონიკური ხეობები. სამხრეთისაკენ მთათა სისტემა ვიწროვდება და დაბალ (150-200 მ) ბორცვიან მწკრივად იქცევა. გამოიყოფა ნაგის ბორცვები, ჩინის მთები და პატკაის ქედი. დასავლეთი ქარპირა ფერდობები შემოსილია ტენიანი სუბტროპიკული ტყით, აღმოსავლეთ ფერდობებზე 1000 მ ზემოთ მარადმწვანე მუხა და ფიჭვია. არაკანის მთების აღმოსავლეთ კალთაზე არის ქრომიტების საბადო.

## რესურსები ინტერნეტში
კატეგორია:მიანმარის ქედები
კატეგორია:ინდოეთის ქედები
კადავური

**კადავური** — პატარა სოფელი ინდოეთში, კერალის შტატში, ერნაკულამის აღმოსავლეთ საზღვართან. ახლომდებარე ქალაქებიდან მავატაპაჟიდან და კოტამანგალამიდან მდებარეობს დაახლოებით 20 კმ-ში.

## რესურსები ინტერნეტში
*ერნაკულამის ოფიციალური საიტი
*მავატაპაჟის ოფიციალური საიტი
*ინდოეთის რუკა  

კატეგორია:კერალის ოკრუგები
მეკობრეები! მოგზაურობა მეცნიერებთან ერთად (ფილმი)

***მეკობრეები! მოგზაურობა მეცნიერებთან ერთად*** () (აშშ-სა და ავსტრალიაში გამოსული სახელწოდებით ***მეკობრეები! უიღბლოთა ბანდა***) — 2012 წლის ბრიტანული/ამერიკული ერთობლივი 3-D სტოპ-მოძრაობის ტექნიკით გადაღებული ანიმაციური სათავგადასავლო კომედიური ფილმი. გადაღებულია Aardman Animations-ის მიერ Sony Pictures Animation-თან ერთად. მისი რეჟისორია პიტერ ლორდი.

ფილმი ეფუძნება მწერალ გიდეონ დეფოს ნაწარმოებებს „მეკობრეები! მოგზაურობა მეცნიერებთან ერთად“ და „მეკობრეები! მოგზაურობა ვეშაპებზე ნადირობით“. მისი დისტრიბუტორია Columbia Pictures. ფილმი ბრიტანეთში გამოვიდა 2012 წლის 28 მარტს, ხოლო აშშ-ში - 2012 წლის 27 აპრილს. ფილმის პერსონაჟებს ახმოვანებენ მსახიობები ჰიუ გრანტი, მარტინ ფრიმენი, იმელდა სტოუნტონი, დევიდ ტენანტი, ჯერემი პივენი, სალმა ჰაიეკი, ლენი ჰენრი და ბრაიან ბლესიდი.

„მეკობრეები! მოგზაურობა მეცნიერებთან ერთად“ არის Aardman Animations-ის მეხუთე სრულმეტრაჟიანი ანიმაციური ფილმი და სტოპ-მოძრაობის ტექნიკით შექმნილი პირველი ფილმი, რომელიც 3D და ეკრანის 2.35:1 ფორმატებში გამოვიდა.

## რესურსები ინტერნეტში
*  (ბრიტანეთი)
*  (აშშ)
* 
* 
* 
* 

## სქოლიო 
კატეგორია:2012 წლის ანიმაციური ფილმები
კატეგორია:Aardman Animations
Bloc Party

**Bloc Party** — ბრიტანული ინდი როკ ჯგუფი, რომელშიც შედიან კელე ოკერეკე (წამყვანი ვოკალი, რიტმული გიტარა), რასელ ლისეკი (წამყვანი გიტარა), ჯასტინ ჰარისი (ბას-გიტარა) და ლუის ბარტლი (დასარტყმელი საკრავები). მათი მუსიკა განიცდის The Cure-ის, Mogwai, და უკანასკნელ პერიოდში, Radiohead-ის გავლენას.

ჯგუფი 1999 წელს, რედინგის ფესტივალზე, ოკერეკესა და ლისეკის მიერ ჩამოყალიბდა. 2003 წლამდე მან რამდენიმე სახელი შეიცვალა. მოუკსი ჯგუფს შეუერთდა *NME*-ში გამოქვეყნებული განცხადების შემდეგ. ტონგი კასტინგის შემდეგ აირჩიეს. Bloc Party-ს წარმატებაზე გავლენა იქონიეს BBC Radio 1-ის წამყვანმა სტივ ლემეკმა და ჯგუფ Franz Ferdinand-ის ლიდერმა ალექს კაპრანოსმა, მას შემდეგ, რაც დემო-ჩანაწერი She's Hearing Voices მიიღეს.

2005 წლის თებერვალში გამოცემულმა ჯგუფის სადებიუტო ალბომმა *Silent Alarm* კრიტიკოსთა მაღალი შეფასება მიიღო და 2006 წლის PLUG Awards-ისა და NME-ის მიერ წლის ინდი ალბომად იქნა დასახელებული. ჩანაწერი ბრიტანეთში სამმაგი პლატინით დაჯილდოვდა. 2007 წელს მეორე ალბომმა, *A Weekend in the City* ბრიტანეთის ალბომების ჩარტის სათავეში წარმატება იქონია და ბილბორდ 200-ში 12-ე პოზიცია დაიკავა. 2008 წლის აგვისტოში გამოვიდა მესამე ალბომი, *Intimacy*. ჯგუფმა 2009 წლის ოქტომბრიდან სხვადასხვა დამოუკიდებელი პროექტების გამო შეისვენა და კვლავ შეიკრიბა 2011 წლის სექტემბერში. 2012 წლის 20 აგვისტოს მან გამოსცა შემდეგი ალბომი, *Four*. 2012 წლის მაისისათვის ჯგუფს მასშტაბით გაყიდული ჰქონდა ორი მილიონი ჩანაწერი.

## დისკოგრაფია 
* *Silent Alarm* (2005)
* *A Weekend in the City* (2007)
* *Intimacy* (2008)
* *Four* (2012)
* *Hymns* (2016)
* *Alpha Games* (2022)

## რესურსები ინტერნეტში 
* 

## სქოლიო 
კატეგორია:Bloc Party
კატეგორია:ინგლისური ინდი როკ ჯგუფები
კატეგორია:Atlantic Records-ის შემსრულებლები
კატეგორია:2003 წელს ჩამოყალიბებული ჯგუფები
მეშახტე ტყიბული (საფეხბურთო კლუბი)

**მეშახტე** — ქართული საფეხბურთო კლუბი ქალაქ ტყიბულიდან. კლუბი არის საქართველოს თასის მფლობელი საბჭოთა კავშირის პერიოდში 1964 და 1976 წელს, ასევე ქვეყნის ჩემპიონი 1980, 1981 წლებში.

მეშახტის წარმატება XX საუკუნის 60-80-იან წლებში უკავშირდებოდა იმ დროისთვის საკმაოდ ძლიერ ქალაქს, ტყიბულს. მისი ქვანახშირის შახტებიც სსრკ-ის ცენტრალური ბიუჯეტის დოტაციაზე იყო და სწორედ აქედან ნაწილდებოდა თანხები სპორტის განვითარებაზეც, მათ შორის - ფეხბურთზეც. სსრკ-ის დაშლის შემდეგ, როდესაც ეს დაფინანსება შეწყდა, ქალაქ ტყიბულსაც მძიმე პერიოდი დაუდგა და ფეხბურთისთვისაც აღარავის ეცალა.

მეშახტის წარმატება ასევე უკავშირდება 70-იან წლებში ქალაქის რაიკომის მდივანს კარლო ლომაძეს, რომლის ინიციატივითაც ქალაქში აშენდა იმ პერიოდისათვის საუკეთესო სტანდარტების სტადიონი.

სსრკ-ს დაშლის შემდეგ კლუბი მცირე ხნით გამოდიოდა „ოკრიბის“ სახელით, ამ პერიოდისათვის ქალაქში არსებობდა მეორე საფეხბურთო კლუბი „ცხრაჯვარი“.

1965-1967 წლებში გუნდს ანდრო ჟორდანია წვრთნიდა.

**სამწვრთნელო შტაბი**

## ტიტულები
მინი|მარჯვნივ|კლუბის ძველი ლოგო
***საქართველოს სსრ ჩემპიონატი** 
** **ჩემპიონი**: 1980, 1981
***საქართველოს სსრ თასი**
** **ჩემპიონი**: 1964, 1976
***პირველი ლიგა**
** **მეორე ადგილი**: 2008
** **მესამე ადგილი**: 1991, 1994, 1995

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში
*კლუბის Facebook გვერდი
*პროფილი Soccerway–ზე 
*პროფილი Transfermarkt–ზე 
*პროფილი Futbol24.com–ზე 

კატეგორია:საქართველოს საფეხბურთო კლუბები
კატეგორია:სსრ კავშირის საფეხბურთო კლუბები
ტორონტო რაპტორსის მთავარი მწვრთნელები

**ტორონტო რაპტორსი** () — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. რაპტორსი თამაშობს ატლანტიკის დივიზიონში და არის წევრი აღმოსავლეთ კონფერენციის. გუნდის ბაზა მდებარეობს ტორონტოში, (ონტარიო, კანადა). გუნდი დაარსებული იქნა 1995 წელს, და იმ დროიდან ვანკუვერ გრიზლისთან ერთად იყო იმ 2 კანადულ გუნდს შორის, რომელიც NBA მონაწილეობდნენ. ოდნავ მოგვიანებით გრიზლიმ ვანკუვერი დატოვა და მემფისში გადაბარგდა და სახელიც შესაბამისად მემფის გრიზლი დაირქვა 2001 წელს, აქედან მოყოლებული კი რაპტორები არიან ერთადერთი კანადური გუნდი NBA-ში.

## მნიშვნელობები 
## მწვრთნელები 
*შენიშვნა: სტატისტიკა შესწორებულია 2010-11 წლების დასრულების შემდეგ.*

## აღნიშვნა 
* რაპტორსის მწვრთნელების ტოტალური რაოდენობა.  ასევე ერთ ნომრად ითვლებიან ის მწვრთნელები, რომლებიც ორჯერ წვრთნიდნენ გუნდს.
* ყოველი წელი არის აღნიშნული როგორც NBA სეზონი.

## იხილეთ აგრეთვე 
* ტორონტო რაპტორსი
* ტორონტო რაპტორსის სეზონები

## რესურსები ინტერნეტში 
* ტორონტო რაპტორსის ოფიციალური საიტი
* ტორონტო რაპტორსი ტვიტერზე

კატეგორია:ტორონტო რაპტორსი
კატეგორია:NBA გუნდების მწვრთნელები
ვიქტორია (მწვერვალი)

**ვიქტორია**  ( აგრეთვე **ნატ-მა-ტაუნგი**) — არაკანის მთების უმაღლესი მწვერვალი. მდებარეობს მიანმარში, ჩინის შტატის ტერიტორიაზე. სიმაღლე 3053 მ. 1994 წელს ჩინის შტატში შეიქმნა ვიქტორიას ეროვნული პარკი, რომლის ფარგლებში მოქცეულია მწვერვალი ვიქტორიაც.

## რესურსები ინტერნეტში
* ვიქტორია – ინფორმაცია 

კატეგორია:მიანმარის მთები
ცენტრალური შვეიცარია

**ცენტრალური შვეიცარია** () — ალპების მთისწინეთში მდებარე რეგიონი — ქვეყნის გეოგრაფიული ცენტრი და ისტორიული ტერიტორია. მის ფარგლებში მოქცეულია შვეიცარიის 6 კანტონი: ური, შვიცი, ობვალდენი, ნიდვალდენი, ლუცერნი და ცუგი. ცენტრალური შვეიცარია ვრცელდება ალპების ჩრდილოეთით. ცენტრი ქალაქი ლუცერნი. წარმოადგენს შვეიცარიის ერთ-ერთ უმნიშვნელოვანეს რეგიონს.

## იხილეთ აგრეთვე
* შვეიცარია 

## სქოლიო
კატეგორია:შვეიცარიის გეოგრაფია 
კატეგორია:შვეიცარიის რეგიონები
მარმორერის ტბა

**მარმორერა** — წყალსაცავი შვეიცარიაში, გრაუბიუნდენის კანტონში. მიეკუთვნება პარკ-ელის ბუნებრივ პარკს. 

ტბის ფართობი 1,41 კმ²-ია და წარმოქმნილია მარმორერის დამბის აშენების შედეგად, მას შემდეგ რაც 1954 წელს სოფელი მარმორერა დაიტბორა. სოფელი ხელახლა ააშენეს ტბის ზემოთ. 

ტბის ერთ მხარეს გაივლის ჯულიერის უღელტეხილისკენ მიმავალი გზა.

## რესურსები ინტერნეტში 
* Geschichte von Marmorera (mit Fotos vom alten Dorf) 

კატეგორია:შვეიცარიის ტბები
მალოიის უღელტეხილი

**მალოიის უღელტეხილი** () — უღელტეხილი შვეიცარიის ალპებში, გრაუბიუნდენის კანტონში. ენგალდინის ხეობას აკავშირებს იტალიაში მდებარე ბრეგალიის ხეობასთან და ქალაქ კიავენასთან. წარმოადგენს გამყოფს მდინარე დუნაისა და პოს აუზებს შორის. 

უღელტეხილი ზამთარში ღიაა, თუმცა, დიდთოვლობის დროს შესაძლოა რამდენიმე საათი ან მთელი დღეც ჩაიკეტოს.

## რესურსები ინტერნეტში 
* Cyclists descend the pass on the seventh stage of the 92nd Giro d'Italia

კატეგორია:ალპების უღელტეხილები
კატეგორია:შვეიცარიის უღელტეხილები
პლესური

**პლესური** — მდინარე შვეიცარიაში, გრაუბიუნდენის კანტონში, რაინის შენაკადი. სიგრძე 33 კმ-ია. სათავეს იღებს აროზის მუნიციპალიტეტის სიახლოვეს, პლესურის ალპებში. შემდეგ გადაკვეთს პლესურის რაიონს და ქალაქ კურთან ერწყმის რაინს. 

1914 წელს, მდინარეზე გაიხსნა ლანგვისერ-ვიადუქტის სარკინიგზო ხიდი, რომელიც პლესურს ახლომდებარე ლანგვისის მუნიციპალიტეტთან აკავშირებს.

## რესურსები ინტერნეტში 
* პლესური Historischen Lexikon der Schweiz-ზე
* Website Fischzucht Plessur 

კატეგორია:შვეიცარიის მდინარეები
პლესურის ალპები

**პლესურის ალპები** — ქედი ალპებში, აღმოსავლეთ შვეიცარიაში. მიეკუთვნება ცენტრალურ-აღმოსავლეთ ალპებს. სახელი ეწოდა მდინარე პლესურისგან, რომელიც ქედს ცენტრიდან იღებს სათავეს. დასავლეთის მხრიდან, გლარნის ალპებისგან გამოყოფილია მდინარე რაინის ხეობით, ჩრდილოეთიდან, რეტიკონის ქედისგან — მდინარე პრეტიგაუს ხეობით, სამხრეთ-აღმოსავლეთიდან, ალბულის ალპებისგან — მდინარე ლანდვასერის ხეობით, სამხრეთიდან, ობერჰალბშტაინის ალპებისგან — მდინარე ალბულის ხეობით. 

ქედის შუა ნაწილში მდებარეობს სათხილამური კურორტი აროზა. 

უმალღესი მწვერვალებია აროზერ-როთორნი (2985 მ) და შტეცერჰორნი (2576 მ). 

პლესურის ალპებში არსებული უღელტეხილია შტრელა, 2377 მ სიმაღლეზე, დავოსსა და ლანგვისს შორის.

## გალერეა

ფაილი:Arosa.jpg|ტბა აროზის სიახლოვეს
ფაილი:Arosa, Switzerland - Lake (1).jpg|ობერზეე
ფაილი:Lenzerheide Hochtal.jpg|ლენცერჰაიდე
ფაილი:Lenzerhorn.jpg|ლენცერჰორნი
ფაილი:Valbella01.jpg|პრაპანერ-როთჰორნი 
ფაილი:Lenzerhorn-steinke.jpg|ლენცერჰორნის მწვერვალი

## რესურსები ინტერნეტში 
*Alpenvereinseinteilung der Ostalpen
*Plessuralpen

კატეგორია:ალპების ქედები
კატეგორია:შვეიცარიის ქედები
ლანდვასერი

**ლანდვასერი** () — მდინარე შვეიცარიაში, გრაუბიუნდენის კანტონში. მისი სათავე დავოსის ტბა იყო, სანამ მას ჰიდროელექტროსადგურის წყალსაცავად გადააქცევდნენ. სიგრძე 30,5 კმ-ია. ლანდვასერზე გაშენებული უდიდესი დასახლება დავოსია. ქალაქ ალვანოისთან ერწყმის მდინარე ალბულას.

## რესურსები ინტერნეტში 
* Das Landwasser im Geografie-Lexikon von Roman Koch

კატეგორია:შვეიცარიის მდინარეები
აროზერ-როტჰორნი

**აროზერ-როტჰორნი** () — მთა შვეიცარიაში, პლესურის ალპების უმაღლესი მწვერვალი. მდებარეობს ქალაქ აროზასა და ლენცერჰაიდეს შორის, გრაუბიუნდენის კანტონში. სიმაღლე ზღვის დონიდან 2 980 მეტრია. მწვერვალი აღმართულია პარპანერ-როთორნის მთის სიახლოვეს, რომელზეც საბაგირო ადის.

## რესურსები ინტერნეტში 
* Aroser Rothorn on Hikr

კატეგორია:ალპები
კატეგორია:შვეიცარიის მთები
პარპანერ-როტჰორნი

**პარპანერ-როტჰორნი** () — მთა შვეიცარიაში, პლესურის ალპებში. გადაჰყურებს გრაუბიუნდენის კანტონის მუნიციპალიტეტ პარპანს. მთა ადვილად მისასვლელია ქალაქ ლენცერჰაიდედან, საბაგიროთი, რომლის ზედა საგდურიც მწვერვალზე 30 მეტრით მაღლა მდებარეობს.

## რესურსები ინტერნეტში 
* Parpaner Rothorn on Hikr

კატეგორია:ალპები
კატეგორია:შვეიცარიის მთები
რეტიკონი

**რეტიკონი** () — ქედი ალპებში, მიეკუთვნება ცენტრალურ-აღმოსავლეთ ალპებს. მდებარეობს ფორარლბერგის, ლიხტენშტაინისა და გრაუბიუნდენის საზღვარზე. წარმოადგენს გეოლოგიურ საზღვარს აღმოსავლეთ და დასავლეთ ალპებს შორის; გადაჭიმულია მონტაფონის ხეობიდან მდინარე რაინამდე. მისი სამხრეთი საზღვარია პრეტიგაუს ხეობა, ჩრდილოეთით — ვალგაუ. აღმოსავლეთით ესაზღვრება სილვრეტის ალპებს.

## რესურსები ინტერნეტში 
* Österreich-Lexikon: "Rätikon"
* Rätik*on*tour, gemeinsame Site Prättigau und Montafon 

კატეგორია:ალპების ქედები
კატეგორია:შვეიცარიის ქედები
კატეგორია:ლიხტენშტაინის ქედები
კატეგორია:ავსტრიის ქედები
შტეცერჰორნი

**შტეცერჰორნი** () — მთა შვეიცარიაში, პლესურის ალპებში. გადაჰყურებს გრაუბიუნდენის კანტონის ქალაქ ლენცერჰაიდეს. სიმაღლე ზღვის დონიდან 2 575 მეტრია და შედეგად, შტეცერჰორნი ლენცერჰაიდეს უღელტეხილის დასავლეთით მდებარე ქედის უმაღლესი წერტილია. მთის მწვერვალისკენ ორივე მხირდან მიემართება რამდენიმე ბილიკი. სამთარში შტეცერჰორნი თხილამურებით სასრიალოდ გამოიყენება.

## რესურსები ინტერნეტში 
* Lenzerheide Bergbahnen AG 
* Stätzerhorn on Hikr

კატეგორია:ალპები
კატეგორია:შვეიცარიის მთები
ლენცერჰორნი

**ლენცერჰორნი** () — მთა შვეიცარიაში, პლესურის ალპებში. მდებარეობს გრაუბიუნდენის კანტონის ქალაქ ლენცერჰაიდეს აღმოსავლეთით. სიმაღლე ზღვის დონიდან 2 906 მეტრია და წარმოადგენს პლესურის ალპების მეორე უმაღლეს მწვერვალს აროზერ-როთორნის შემდეგ.

## რესურსები ინტერნეტში 
* პანორამა 
* Lenzerhorn on Hikr
* Alp Sanaspans 

კატეგორია:ალპები
კატეგორია:შვეიცარიის მთები
პროვალის ყურე

მინი|ბაიკალის ტბის რუკა. პროვალის ყურე ვრცელდება ტბის ჩრდილოეთ-აღმოსავლეთ ნაწილში, მდინარე სელენგის დელტის სიახლოვეს. 
**პროვალის ყურე** () — ყურე ბაიკალის ტბაში. მდებარეობს ბურიატეთში, მდინარე სელენგის დელტის სიახლოვეს. სამკუთხედის მოყვანილობისაა. ფართობი დაახლოებით 200 კმ², მაქსიმალური სიღრმე 5-6 მ. 1861 წლის დეკემბერში მდინარე სელენგის რაიონში დაფიქსირდა ხმელეთის მნიშვნელოვანი დადაბლება, რომელიც ყურის წარმოქმნით დაგვირგვინდა. იმ დროს ბაიკალის წყლის ქვეშ მოექცა მდინარე სელენგის დელტის ჩრდილოეთი მონაკვეთი (წყლით დაიფარა დაახლოებით 190 კვადრატული კილომეტრი). მანამდე აღნიშნული იყო მიწისძვრა, რომელსაც თან სდევდა ძლიერი ვერტიკალური დარტყმა, რომელიც ნაპრალების შექმნით დასრულდა. სტეპი წყლით დაიფარა, 2 მეტრის სიმაღლის ყოფილი შადრევნებით. მეორე დღეს ბაიკალის წყლით დაიტბორა ყველა დადაბლებული მონაკვეთი ბორტოგოის სტეპამდე. სტეპის ადგილას კი 3 მეტრის სიღრმის პროვალის ყურე შეიქმნა. ყურის ნაპირები დანაწევრებულია. აგებულებაში ჭარბობს ქვიშა და კენჭი. გარკვეული ნაწილი ტყითაა შემოსილი, ზოგან ჭაობებია. სიახლოვეს რამდენიმე დასახლებული პუნქტია. ნაპირთან გაშენებულია სოფელი დულანი.

## სქოლიო
კატეგორია:რუსეთის ყურეები 
კატეგორია:ბაიკალი
ფლიუელის უღელტეხილი

**ფლიუელის უღელტეხილი** () — უღელტეხილი შვეიცარიის ალპებში, გრაუბიუნდენის კანტონში. უღელტეხილის გზა ერთმანეთთან აერთებს დავოსსა და სუშს ქვემო ენგადინის ხეობაში. 

მას შემდეგ, რაც 1999 წელს ვერეინის გვირაბი გაიხსნა, გზა მთელი წლის განმავლობაში აღარაა გახსნილი.

## რესურსები ინტერნეტში 
*Profile on climbbybike.com 

კატეგორია:ალპების უღელტეხილები
კატეგორია:შვეიცარიის უღელტეხილები
ბასტერი (საუნდტრეკი)

ალბომი ***Buster: The Original Motion Picture Soundtrack*** — ინგლისელი მომღერალ და სიმღერების ავტორ ფილ კოლინზის მონაწილეობით გადაღებული ამავე სახელწოდების ფილმის საუნდტრეკი. გამოვიდა 1988 წელს. მასში შეტანილია სპეციალურად ჩაწერილი სიმღერები Two Hearts და A Groovy Kind of Love (ჯგუფ The Mindbenders-ის სიმღერის ქავერ-ვერსია).

## სიმღერების სია
#Two Hearts - ფილ კოლინზი
#[Gardening by the Book]† / Just One Look - The Hollies
#[...And I Love Her]† / Big Noise - ფილ კოლინზი
#The Robbery - ენ დადლი
#I Got You Babe - Sonny & Cher
#Keep on Running - The Spencer Davis Group
#[Alone in Acapulco]† / Loco in Acapulco - The Four Tops
#How Do You Do It? - Gerry and The Pacemakers
#[Thoughts of Home]† / I Just Don't Know What to Do with Myself - დასტი სპრინგფილდი
#[The Good Life]† / Sweets for My Sweet - The Searchers
#Will You Still Be Waiting? - ენ დადლი
#A Groovy Kind of Love - ფილ კოლინზი

† ხუთ კომპოზიციას წინ ახლავს ლონდონის ფილმების ორკესტრის მიერ შესრულებული და ენ დადლის მიერ დაწერილი მელოდიები.

## სერტიფიცირებები
## სქოლიო
კატეგორია:ფილ კოლინზის საუნდტრეკები
კატეგორია:1988 წლის საუნდტრეკები
კატეგორია:Virgin Records-ის საუნდტრეკები
კატეგორია:Atlantic Records-ის საუნდტრეკები
ჩივირკუის ყურე

მინი|270პქ|ჩივირკუის ყურე 
**ჩივირკუის ყურე** () — ყურე ბაიკალის ტბაში. მდებარეობს ტბის აღმოსავლეთ ნაწილში. ფართობი დაახლოებით 300 კმ². ჩრდილოეთიდან სამხრეთისაკენ გადაჭიმულია 26 კმ-ზე, სიგანე 6-7 კმ-იდან 10-12 კმ-მდე. ერთვის მდინარე დიდი ჩივირკუი. მცირეწყლიანია. მაქსიმალური სიღრმე დაახლოებით 10 მ-მდეა, ბაიკალის ერთ-ერთი ყველაზე მაღალი ტემპერატურები სწორედ ამ ადგილებში აღინიშნება. არის დასახლებული პუნქტები. დანაწევრებულია მრავალრიცხოვანი უბეებით, რომლებიც ტაიგითაა დაფარული. არის 7 კუნძული. ფსკერი წარმოდგენილია წყალმცენარეებით, რომლებიც „ხალიჩებს“ ქმნიან. მდიდარია თევზით. ჩივირკუის ყურე მოქცეულია იმიერბაიკალეთის ეროვნული პარკის ტერიტორიაზე.

## სქოლიო
კატეგორია:რუსეთის ყურეები
კატეგორია:ბაიკალი
ხორინ-ირგის ნახევარკუნძული

**ხორინ-ირგის ნახევარკუნძული** ( ) — ნახევარკუნძული ბაიკალის ტბაში. მდებარეობს ოლხონის კუნძულზე, „მცირე ზღვასა“ და ოლხონის ჭიშკარს შორის. სიგრძე დაახლოებით 4 კმ. ვიწრო და ბორცვიანი ნახევარკუნძული ღრმად იჭრება ტბაში და მთავრდება ამავე სახელწოდების კონცხით. 1901 წლის ოქტომბერში ხორინ-ირგის ნახევარკუნძულთან მოხდა კატასტროფა — ჩაიძირა გემი „პოტაპოვი“, რომელიც კლდეს შეეჯახა. ხორინ-ირგის ნახევარკუნძული მოქცეულია იმიერბაიკალეთის ეროვნული პარკის ტერიტორიაზე.

## სქოლიო
კატეგორია:რუსეთის ნახევარკუნძულები
შვეიცარიის კანტონები

[მინი|360px|[შვეიცარიის კავშირის 13 კანტონი(1513-1798).]]
**შვეიცარიის 26 კანტონი** — შვეიცარიის ფედერაციის შემადგენელი ადმინისტრაციული ერთეულები. 1848 წელს შვეიცარიის ფედერაციის ჩამოყალიბებამდე, ვესტფალიის ზავის (1648) მიხედვით თითოეული კანტონი წარმოადგენდა დამოუკიდებელ სახელმწიფოს, საკუთარი საზღვრებით, ჯარით და ვალუტით. ბოლოს წარმოქმნილი კანტონია იურის კანტონი, რომელიც 1979 წელს ბერნის კანტონს გამოეყო.

დასახელება მომდინარეობს ფრანგული სიტყვიდან *canton*, რომელიც  *კუთხეს* ან *ოლქს* აღნიშნავს.

## ისტორია 
XVI საუკუნეში შვეიცარიის კავშირი შედგებოდა 13 კანტონისგან. ისინი იყო ორი ტიპის: ექვსი სოფელის კანტონი და შვიდი ქალაქ კანტონი. ტექნიკურად ისინი წამოადგენდნენ საღვთო რომის იმპერიის ნაწილს, თუმცა 1499 წელს მიაღწიეს დე-ფაქტო დამოუკიდებლობას როდესაც შვეიცარიელებმა დორნახის ბრძოლაში დაამარცხეს მაქსიმილიანე I.

## სია 
კანტონების სია მოცემულია ფედერალური კონსტიტუციის შესაბამისად

## რესურსები ინტერნეტში 
* Swissworld.org  – შვეიცარიის კანტონები
* GeoPuzzle  (ინგლისური)
* Badac  (ფრანგული/გერმანული)

## სქოლიო
შვარცბერგჰორნი

**შვარცბერგჰორნი** () — მთა პენინის ალპებში, შვეიცარიისა და იტალიის საზღვარზე. მისი მწვერვალი (3609 მ) სამწერტილიანია, მატერტალის, საასტალისა და მდინარე ანცის ხეობებებს შორის.

## რესურსები ინტერნეტში
* Schwarzberghorn on Hikr

კატეგორია:შვეიცარიის მთები
კატეგორია:იტალიის მთები
კატეგორია:ალპები
კანტონი (ადმინისტრაციული ერთეული)

**კანტონი** — ქვეყნის ადმინისტრაციულ-ტერიტორიული ერთეულის ტიპი. ზოგადად, კანტონი სხვა ადმინისტრაციული ერთეულებისგან განსხვავებით, როგორიცაა საგრაფო (ინგლისში), დეპარტამენტი ან პროვინცია, ფართობითა და მოსახლეობის რაოდენობით უფრო მცირე ერთეულების აღსანიშნავად გამოიყენება. ყველაზე მეტად ცნობილი და პოლიტიკურად მნიშვნელოვანი შვეიცარიის კანტონებია. შვეიცარიის კონფედერაციის კონსტიტუციის მიხედვით თეორიულად (და ისტორიულადაც) მისი კანტონები ნახევრად სუვერენული სახელმწიფოებია.

დასახელება მომდინარეობს ფრანგული სიტყვიდან *canton*, რომელიც კუთხეს ან ოლქს აღნიშნავს.

## კანტონები ქვეყნების მიხედვით
კანტონები არსებობს (ან არსებობდა) შემდეგ ქვეყნებში:
* ბელგიის კანტონები
* ბოლივიის კანტონები
* ბოსნია-ჰერცეგოვინის ფედერაციის კანტონები
* კოსტა-რიკის კანტონები: სახელმწიფო ადმინისტრაციული დაყოფის მეორე დონის ადმინისტრაციულ-ტერიტორიული ერთეული, პროვინციების შემდეგ. კანტონები იყოფა მესამე დონის რაიონებად. ყოველ კანტონს მუნიციპალიტეტის მსგავსი ადგილობრივი თვითმმართველობა ჰყავს.
* ეკვადორის კანტონები: მეორე დონის ადმინისტრაციული ერთეული პროვინციების შემდეგ.
* საფრანგეთის კანტონები
* ლიბანის კანტონები
* ლუქსემბურგის კანტონები
* შვეიცარიის კანტონები

### ყოფილი კანტონები
* აღმოსავლეთ რუმელიის კანტონები. დეპარტამენტების ქვედა დონის ადმინისტრაციული ერთეულები.
* საბჭოთა კავშირის კანტონები
* ახალი გრენადის რესპუბლიკის კანტონები — რესპუბლიკის პროვინციების ქვედა დონის ადმინისტრაციული ერთეულები.

## რესურსები ინტერნეტში
* კანტონი — სამოქალაქო განათლების ლექსიკონი

## სქოლიო
კატეგორია:ადმინისტრაციულ-ტერიტორიული ერთეულები
ბულგარული ვიკიპედია

**ბულგარული ვიკიპედია**  () — ვიკიპედიის განყოფილება ბულგარულ ენაზე. შეიქმნა 2003 წლის 6 დეკემბერს. 2012 წლის აგვისტოს მდგომარეობით შეიცავს 135 484 ათ. სტატიას. 2005 წლის 24 ნოემბრისთვის ბულგარულ ვიკიპედიაში აღირიცხებოდა 20,000 ათ. სტატია, რითაც იმ დროს სტატიების რაოდენობით ვიკიპედიებს შორის 21-ე ადგილზე იმყოფებოდა. 2007 წლის დეკემბერში მოიცავდა 50 ათას სტატიას, ხოლო 2010 წელს — 100 ათასს. 2009 წლის 9 ნოემბერს ბულგარულ ვიკიპედიას გადაეცა სპეციალური ჯილდო.

## რესურსები ინტერნეტში 
* ბულგარული ვიკიპედია 
* ბულგარული ვიკიპედიის მობილური ვერსია 

კატეგორია:ვიკიპედიები ენების მიხედვით
დორნახის ბრძოლა

**დორნახის ბრძოლა** — 1499 წლის 22 ივლისს, შვეიცარიულ სოფელ დორნახის ახლოს შვეიცარიის კავშირსა და საღვთო რომის იმპერატორის მაქსიმილიანე I-ის ჯარებს შორის მოხდა. ეს ბრძოლა შვაბიურ ომში გადამწყვეტი აღმოჩნდა და შვეიცარიამ საღვთო რომის იმპერიისგან დე-ფაქტო დამოუკიდებლობა მოიპოვა, რაც მაქსიმიმილიანეს მიერ ბაზელის ხელშეკრულების ხელმოწერაში გამოიხატა. 

იმპერატორის ჯარებს ჰეინრიხ ფონ ფურსტენგბერგი ხელმძღვანელობდა, რომელიც ბრძოლის დასაწყისში მოკლეს.

## ლიტერატურა 
*Kurz, H. R.: *Schweizerschlachten*, 2nd ed; Bern: Francke, 1977 ISBN 3-7720-1369-4; pp.&nbsp;165&nbsp;&ndash; 171,

კატეგორია:შვეიცარიის ისტორია
კატეგორია:შვაბიური ომი
კატეგორია:შვეიცარიის ბრძოლები
კატეგორია:საღვთო რომის იმპერიის ბრძოლები
კატეგორია:XV საუკუნის ბრძოლები
კატეგორია:1499 წლის ბრძოლები